
AVIZ

asupra propunerii legislative pentru modificarea Legii nr. 408 din 29 decembrie 2005 privind aprobarea Ordonanţei de urgenţă a Guvernului nr. 95/2005 pentru modificarea art. 4 din Ordonanţa de urgenţă a Guvernului nr. 86/2002 privind înfiinţarea ghişeului unic în punctele de trecere a frontierei de stat a României
Cu adresa nr. Pl.-x 633 din 4 septembrie 2006, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare, Comisia pentru buget, finanţe şi bănci cu propunerea legislativă pentru modificarea Legii nr. 408 din 29 decembrie 2005 privind aprobarea Ordonanţei de urgenţă a Guvernului nr. 95/2005 pentru modificarea art. 4 din Ordonanţa de urgenţă a Guvernului nr. 86/2002 privind înfiinţarea ghişeului unic în punctele de trecere a frontierei de stat a României.

In urma examinării, în şedinţa din data de 13.09.2006, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  propunerii legislative  în forma prezentată de iniţiatori.

